Bosjökloster
Store norske leksikon,Kunst og estetikk,Arkitektur og landskap,Kirker, slott og gårder,Slott og palasser,Slott og palasser i Sverige
Bosjökloster er et gods, slott og tidligere kloster i Sverige, Skåne län, Höörs kommune, på en halvøy (opprinnelig øy) i Ringsjön ca. 25 kilometer nordøst for Lund.
Klosteret ble opprettet for benediktinernonner omkring 1080 og var ett av de rikeste i landet; på begynnelsen av 1500-tallet eide det mer enn 200 gårder i Skåne. Klosterkirken fra 1100-tallet er bevart, men ble delvis ombygd på midten av 1800-tallet.Da klostrene ble nedlagt under reformasjonen i Skandinavia på 1500-tallet, ble Bosjöklosters gods inndratt under kronen og senere forlent til ulike adelsslekter, blant annet Barnekow, Ulfstand og Beck(-Friis), og det tilhører fra 1908 slekten Bonde. Bosjöklosters slott Bosjöklosters slott var opprinnelig en tilpassing av de tidligere klosterbygningene, men fikk sitt nåværende utseende i «middelalderstil» under en kraftig ombygging i perioden 1875–1879 (arkitekt Helgo Zetterwall). Slottet er åpent for besøkende siden 1962. Les mer i Store norske leksikon slott arkitektur i Sverige Sveriges historie